สวัสดีครับ คือผมโดนลูกสุนัขข่วนเล่นๆอ่าคับ แต่มีรอยขูดแดงๆเหมือนเราเกาอ่าครับ แต่ไม่มีเลือดออก ไม่มีแผล เลยครับ จะเป็นพิษสุขัขบ้าไหมครับ คือตอนเด็กผมฉีดยากันพิษสุนัขและบาทยัคครบหมดแล้วครับ
สวัสดีค่ะ หากโดนสุนัขข่วนจนมีรอยแดง หรือรอยช้ำ แม้ไม่มีเลือดออก ก็อาจมีโอกาสติดเชื้อพิษสุนัขบ้าได้ ควรไปฉีดวัคซีนพิษสุนัขบ้าโดยฉีดกระตุ้น 2 เข็ม (เนื่องจากเคยฉีดวัคซีน พิษสุนัขบ้าครบมาก่อนแล้ว)แต่หากลูกสุนัข เคยได้รับการฉีดวัคซีนพิษสุนัขบ้ามาตั้งแต่อายุ 3 เดือน และฉีดอีกในปีต่อๆ มา และลูกสุนัขได้เลี้ยงให้อยู่เฉพาะในเขตบ้าน ไม่มีสัตว์อื่นเข้ามาในบ้าน ลูกสุนัขดังกล่าวก็มีโอกาสที่จะเป็นพิษสุนัขบ้าน้อย ดังนั้นอาจใช้วิธีสังเกตดูอาการไปก่อนก็ได้ค่ะ หากลูกสุนัขไม่มีอาการผิดปกติภายใน 4-5 วัน และไม่ตายหรือหนีหายภายใน 14 วัน ลูกสุนัขดังกล่าวก็ไม่ได้เป็นโรคพิษสุนัขบ้าค่ะ และ ก็ไม่จำเป็นต้องไปฉีดวัคซีนพิษสุนัขบ้าค่ะส่วนวัคซีนป้องกันบาดทะยัก อาจไม่จำเป็นต้องฉีด เนื่องจากไม่มีแผลที่มีเลือดออกค่ะ